Diari Oficial de la Generalitat Valenciana


Sumari del DOGV 5797, del 02-07-2008 (2008/8057)

RESOLUCIÓ de 19 de juny de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.146 m², situada a Crevillent (Alacant), carrer Huertas, realitzada per l'ajuntament del dit municipi a favor de la Generalitat, per a ser destinada a l'Escola de Teatre "Chapí".
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5797

Data del DOGV
:   02-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8057


Data del document
:   19-06-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Crevillent
    * cultura regional
    * propietat immobiliària

RESOLUCIÓ de 19 de juny de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.146 m², situada a Crevillent (Alacant), carrer Huertas, realitzada per l'ajuntament del dit municipi a favor de la Generalitat, per a ser destinada a l'Escola de Teatre "Chapí". [2008/8057]  
L'Ajuntament de Crevillent, en sessió plenària realitzada el dia 24 de setembre de 2007, va acordar la cessió gratuïta a la Generalitat de la parcel·la de la seua propietat, de 1.146 m² de superfície, situada al carrer Huertas, número 3 (plaça del Teatre Chapí) de la dita població.  
A proposta de la Conselleria d'Educació es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a l'Escola de Teatre "Chapí".  
En conseqüència, basant-se en els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Crevillent de la parcel·la de 1.146 m² de superfície, situada al carrer Huertas, número 3 (plaça del Teatre Chapí) de la dita població, que confronta: nord, carrer Huertas (plaça del Teatre Chapí); sud, jardins municipals de la rambla i finca de Mª del Remedio Magro Pérez-Adsuar; est, jardins municipals de la rambla, i oest, finca Mª del Remedio Magro Pérez-Adsuar i solar situat al carrer Santíssima Trinitat, 39.  
Forma part de la finca de 1.733 m² de superfície inscrita en el Registre de la Propietat d'Elx número 3, al tom 1568, llibre 585, foli 141, finca 9737, inscripció 2ª.  
Referència cadastral: 7755056ZH4830H7720UD (part).  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Crevillent, s'efectua amb la condició de destinar la parcel·la a la construcció de l'Escola Teatre "Chapí" de Crevillent, i amb subjecció al que disposa l'article 111 del Reglament de Béns de les Entitats Locals. Per la seua part, l'ajuntament es compromet a eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després (camins, arbrat, línies aèries, conduccions superficials o subterrànies, etc.) es descriuran i manifestaran les mesures adoptades o a adoptar per a anul·lar-los o desviar-los i s'adoptaran els projectes necessaris per a l'eliminació de servituds i obstacles.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 19 de juny de 2008.- El conseller d'Economia, Hisenda i Ocupació: Gerardo Camps Devesa